8800 гр. Сливен , пл.”Хаджи Димитър” № 2, e-mail: rs-sliven@cablemail.bg
                 			  Съд. администратор, тел./факс: 044/624091

                                                                 УТВЪРДИЛ:
  АДМ.РЪКОВОДИТЕЛ
                                              ПРЕДСЕДАТЕЛ на	РС–СЛИВЕН:_________
			          /А. Гагашев/

ПРАВИЛА ЗА ИЗПРАЩАНЕ НА СЪОБЩЕНИЯ И 
ПРИЗОВКИ ЧРЕЗ ЕЛЕКТРОНЕН ПОЩЕНСКИ АДРЕС 
ПО РЕДА НА ЧЛ. 42, АЛ.4 И СЛ. ОТ ГПК
 В РАЙОНЕН СЪД - СЛИВЕН

1. Районен съд - Сливен обявява публично – чрез интернет страницата си http://sliven.court-bg.org/  и чрез информационните табла своя електронен пощенски адрес, чрез който ще изпраща съобщения и призовки по Гражданския процесуален кодекс, в рамките на своята компетентност и в зависимост от заявеното от страните по гражданските дела.
2. Страната (или процесуалният й представител), посочила адрес на електронна поща за получаване на съобщения и призовки трябва да е заявила изрично, че желае по този начин да й се връчват те.
3. При изрично съгласие на страна по дело за изпращане на съобщения и призовки на посочен електронен адрес, системния администратор създава специална папка на сървъра на РС – Сливен с името на страната.

4. Деловодителите в гражданско отделение и съдебните секретари в Районен съд – Сливен, след заявяване на изричното съгласие на страната,  изпращат всички съобщения и приложения към тях по образуваните дела, на посочения от страната електронен адрес –/чл. 42, ал. 4 ГПК/.
5. Връчването на съобщенията и приложенията към тях,  да се удостоверява с копие от електронния запис за това / чл. 44, ал. 3 от ГПК/, от който е видно на коя дата е изпълнено задължението за изпращане на съобщенията и приложенията към тях по електронен път и на кой точно електронен адрес, както и дали този адрес съвпада с посочения от страната в молбата му,  които записи да се прилагат по делата.
6. Алгоритъмът за изпращане на съобщенията и приложенията към тях е следният:
-	Изготвя се съобщение от деловодната програма САС „Съдебно деловодство”;
-	Файлът от САС се записва в папка на сървъра с името на страната, като се създава папка с име, образувано от  № на делото и година; 
-	Създадената папка се архивира чрез WINRAR архиватор, като се кликва с десния бутон на мишката и се избира  Add to archive. 
-	Отваря се прозореца „Advanced” и там се избира бутона „Set password”, където се въвежда паролата, с която влизате в САС „Съдебно деловодство”, като за потвърждаване на паролата се натиска „ОК”;
-	Отново потвърждавате с „ОК”, за да се затвори отвореният прозорец „Advanced”;
-	Създадената жълта папка с номера и годината на делото  се изтрива, като в сървъра в папка с името на страната, остава само архивираната папка;
7. Изпращането на архивираните папки през съответния ден се извършва от системния администратор на РС – Сливен, на посочения електронен адрес. 

8. При отсъствие на системния администратор  изпращането се извършва от съдебния администратор.
9. В рамките на деня се следи дали писмото няма да бъде върнато от MAILER DAEMOND като недоставено до получателя.
10. При връщане на съобщение, че писмото е получено, писмото се разпечатва и се прилага към делото.
11. Ако, поради техническа причина или поради характера или обема на съответното съобщение или призовка, изпращане чрез електронната поща не е възможно, те се изпращат на посочения от страната съдебен адрес, като съдът известява страната или адвоката, избрали уведомяване чрез електронен адрес, че книжата им се изпращат по друг начин. В този случай, процесуалните срокове започват да текат от момента на получаване на книжата чрез призовкар или по друг начин.
12.  Ако страната е посочила неверен или несъществуващ електронен адрес, съобщенията и призовките се изпращат на настоящия адрес, а при липса на такъв – на постоянния (чл.38 от ГПК).
13. Ако Районен съд - Сливен промени своя електронен адрес, е длъжен да уведоми за това страната по конкретното дело, по което вече е започнало връчване на съобщения и призовки по електронен път.
14. Всяка промяна в електронния адрес на Районен съд - Сливен се отразява незабавно на интернет страницата на съда, както и чрез информационните табла в съда и по всякакъв друг подходящ начин.
15. Извършването на други процесуални действия по електронен път, освен връчване на съобщения и призовки, са недопустими.
16. Електронни изявления от страните по дела не се приемат и ще се считат за неприети.
17. Всички лица, заявили, че желаят получаване на съобщения и призовки по електронен път ще бъдат уведомявани за настоящите Правила, за удостоверяването на което ще разписват заявление /Приложение №1/, и то ще бъде прикрепяно в съответното дело.

18. Страните / “ТИ БИ АЙ КРЕДИТ” ЕАД гр. София и БНП „Париба Пърсънъл Файненс”ЕАД – гр. София/, които до момента вече са заявили изрично, че желаят съобщенията и призовките по делата да им бъдат изпращане по електронен път следва да попълнят декларация /Приложение № 2/ за съгласие и заявление /Приложение № 1/, че са уведомени за настоящите Правила, като копие от същите бъде приложена по висящите дела, по които са страни.

                                           СЪД.АДМИНИСТРАТОР
							   РС-СЛИВЕН:____________
								               /Р. Димова/

                                            СИС.АДМИНИСТРАТОР
							    РС-СЛИВЕН:____________
								                   /И. Данев/

Приложение №1

З А Я В Л Е Н И Е

От …………………………………………………………………………………..
(трите имена на лицето, страната, пълномощника)

……………………………….……………………………………………………..
………………………………..……………………………………………………..
………………………………….……………………………………………………..
(ЕГН, адрес)

………………………………..……………………………………………………..
(качество по дело №)

Заявявам, че съм запознат с Правила за изпращане на съобщения и призовки чрез електронен пощенски адрес от  Районен съд – Сливен.

Дата:

     …………..……………………………..
 (име, подпис)

Приложение №2

Д Е К Л А Р А Ц И Я 

От …………………………………………………………………………………..
(трите имена на лицето, страната, пълномощника)

……………………………….……………………………………………………..
………………………………..……………………………………………………..
………………………………….……………………………………………………..
(ЕГН, адрес)

………………………………..……………………………………………………..
(качество по дело №)

	……………………………………………………………………………
                                                    (електронен адрес)

Заявявам, че съм съгласен съобщенията и призовките по делото да бъдат изпращани от  Районен съд – Сливен на посочения електронен адрес.

Дата:

     …………..……………………………..
 (име, подпис)